Anton Rop

Anton Rop (sündinud 27. detsembril 1960 Ljubljanas) on Sloveenia poliitik ja pankur. Ta on Euroopa Investeerimispanga asepresident. Ta oli aastatel 2002–2004 Sloveenia peaminister.

Ta sündis aastal 1960 Ljubljanas. Ta lõpetas aastal 1984 Ljubljana ülikooli majandusteaduskonna.

Ta oli 7. veebruarist 1996 kuni 7. juunini 2000 Sloveenia töö, pere ja sotsiaalküsimuste minister (Janez Drnovšeki teises ja kolmandas valitsuses). 30. novembrist 2000 kuni 19. detsembrini 2002 oli ta Sloveenia rahandusminister (Janez Drnovšeki neljandas valitsuses). 19. detsembrist 2002 kuni 3. detsembrini 2004 oli ta Sloveenia peaminister.

Kategooria:Sloveenia peaministrid
Kategooria:Sloveenia poliitikud
Kategooria:Ljubljana ülikooli vilistlased
Kategooria:Sündinud 1960